**ԱՄՓՈՓԱԹԵՐԹ**

**«ԳՆՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. ՀՀ ֆինանսների նախարարություն | | 30.09.2022 |
| թիվ 01/26/17005-2022 |
| Ի կատարումն ՀՀ վարչապետի 29/09/2022թ. թիվ 02/16.4/32132-2022հանձնարարականի՝ ուսումնասիրելով ներկայացված ՀՀ կառավարության որոշման նախագիծը, հայտնում ենք, որ առաջարկություններ չունենք: | Ընդունվել է ի գիտություն | |
| 2. ՀՀ տարածքային կառավարման և ենթակառուցվածքների նախարարություն | 30.09.2022 | |
| Թիվ ԳՍ//26157-2022 | |
| Հայտնում ենք, որ ՀՀ տարածքային կառավարման և ենթակառուցվածքների նախարարությունը «Գնման գործընթացի կազմակերպման առանձնահատկություններ սահմանելու մասին» ՀՀ կառավարության որոշման նախագծի վերաբերյալ առաջարկություններ չունի։ | Ընդունվել է ի գիտություն | |
| 3. ՀՀ կրթության, գիտության, մշակույթի և սպորտի նախարարություն | 30.09.2022 | |
| Թիվ 01/35/24420-2022 | |
| Կրթության, գիտության, մշակույթի և սպորտի նախարարությունը «Գնման գործընթացի կազմակերպման առանձնահատկություններ սահմանելու մասին» Հայաստանի Հանրապետության կառավարության որոշման նախագծի վերաբերյալ ներկայացնում է հետևյալ առաջարկություններ․   1. 1-ին կետի «՞Գնումների մասին՞ օրենքի» բառերը փոխարինել ««Գնումների մասին» ՀՀ օրենքի» բառերով։ 2. 1-ին կետի «2023 թվականին անցկացվելիք ծանրամարտի եվրոպահի առաջնության» բառերը փոխարինել «2023 թվականի ապրիլի 15-23-ը Երևանում անցկացվելիք ծանրամարտի մեծահասակների Եվրոպայի առաջնության բառերով։ | Ընդունվել է:  Նախագծում կատարվել են համապատասխան փոփոխություններ | |
| 4. ՀՀ արդարադատության նախարարություն | 03.09.2022 | |
| Թիվ //43459-2022 | |
| «Գնման գործընթացի կազմակերպման առանձնահատկությունները սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ ներկայացնում ենք հետևյալը՝  1. Ներկայացված Նախագծով նախատեսվում է սահմանել գնման գործընթացի կազմակերպման առանձնահատկություններ **(այսուհետ՝ Նախագծի կարգավորման առարկա հանդիսացող իրավահարաբերություններ)**:  Նախագծի նախաբանում նշված է հետևյալը՝  «Հիմք ընդունելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ կետը (…)»:  **Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ կետի համաձայն՝ «*Գնման գործընթացի առանձնահատկություններով պայմանավորված` Հայաստանի Հանրապետության կառավարության որոշումներով կարող են սահմանվել սույն կարգով չնախատեսված նորմեր*»:**  Այս առումով հարկ ենք համարում անդրադառնալ«Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթներին, համաձայն որոնց՝ ենթաօրենսդրական նորմատիվ ***իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***  ՀՀ Սահմանադրության 6-րդ հոդվածի 2-րդ մասի համաձայն***՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:***  Վերոգրյալ իրավակարգավորումից բխում է, որ սույն **Նախագծի կարգավորման առարկա հանդիսացող իրավահարաբերությունները** ՀՀ կառավարության նորմատիվ բնույթ ունեցող որոշմամբ կարող են սահմանվել և կարգավորվել միայն օրենքում համապատասխան լիազորող նորմի ուղղակի առկայության դեպքում, իսկ սույն Նախագծի նախաբանում, որպես սույն նախագծի ընդունման լիազորող նորմ, որևէ օրենքի հղում կատարված չէ:  Ուստի հիմք ընդունելով վերոգրյալը՝ անհրաժեշտ է խմբագրել Նախագծի նախաբանը և հղում կատարել համապատասխան լիազորող նորմին կամ նորմերին:  2. Նախագծին կից ներկայացված հիմնավորման համաձայն՝ Հայաստանի Հանրապետության կառավարության որոշման նախագիծը բխում է` 2023 թվականի ապրիլի 15-23-ը Երևանում անցկացվելիք ծանրամարտի մեծահասակների Եվրոպայի առաջնության կազմակերպման և անցկացման **նպատակով գումար տրամադրելու անհրաժեշտությունից, իսկ Նախագծով նախատեսվում է սահմանել գնման գործընթացի կազմակերպման առանձնահատկություններ՝ երկու փուլով մրցույթի ընթացակարգի կապակցությամբ:**  Նորմատիվ իրավական ակտերի մասին» օրենքի 6-րդ հոդվածի 4-րդ մասի համաձայն՝ նորմատիվ ***իրավական ակտի նախագիծը հիմնավորման հետ մեկտեղ*** փորձաքննության են ուղարկում համապատասխան ակտն ընդունելու իրավասություն ունեցող մարմինը կամ Կառավարության անդամը, ինչպես նաև Կառավարությանը և վարչապետին ենթակա մարմինները: Նույն հոդվածի 5-րդ մասի համաձայն՝ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը:  Նորմատիվ իրավական ակտի ընդունման ***հիմնավորման ճիշտ կառուցվածքը և բովանդակությունն առանցքային նշանակություն ունեն,*** քանի որ հիմնավորման միջոցով նախագիծը մշակող պետական մարմինը պարզաբանում է իրավական ակտի ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները:  Հայաստանի Հանրապետության սահմանադրական դատարանը, 2014 թվականի դեկտեմբերի 2-ի ՍԴՈ–1176 որոշմամբ անդրադառնալով օրենքների հիմնավորվածությանը, արձանագրել է. *«(…) օրենսդրությունն ստատիկ երևույթ չէ, այն կարող է և պետք է ենթարկվի դինամիկ փոփոխության՝ մշտապես կատարելագործվելով տնտեսական զարգացմանը, տեղի ունեցող միջազգային ինտեգրման գործընթացներին, հասարակական հարաբերությունների վերափոխմանն ու մի շարք այլ գործոններին համահունչ։ (…)* ***Միևնույն ժամանակ, սահմանադրական դատարանը կարևորում է*** *օրենսդրական փոփոխությունների գործընթացի**կայունությունն ու ներդաշնակությունը,* ***օրենքների փոփոխման հիմնավորվածությունն ու օբյեկտիվ անհրաժեշտությունը, ինչը հնարավորություն է ընձեռում իրավունքի սուբյեկտին իր վարքագիծը համապատասխանեցնել փոփոխվող օրենսդրական նորմերին` թույլ չտալով իրավակիրառ մարմինների կողմից ցուցաբերված սուբյեկտիվիզմի դրսևորում և հայեցողության ընդլայնում****»:*  Ղեկավարվելով վերոգրյալով` գտնում ենք, որ Նախագիծն ունի լրացուցիչ հիմնավորման կարիք` **գնման գործընթացի կազմակերպման առանձնահատկություններ սահմանելու** համատեքստում, քանի որ նախագծին կից ներկայացված հիմնավորման մեջ՝ այդ կապակցությամբ որևէ հիմնավորում առկա չէ, ուստի տվյալ պարագայում հնարավոր չէ գնահատել սույն Նախագծի իրավաչափության և հիմնավորվածության հարցը:  3. Նախագծի 1-ին կետի համաձայն՝  «Հայաստանի Հանրապետության կառավարությունը որոշում է.  1. Սահմանել, որ 2023 թվականին անցկացվելիք ծանրամարտի եվրոպահի առաջնության կազմակերպման հետ **կապված ծառայությունների ձեռքբերման նպատակով** ՀՀ վարչապետի աշխատակազմի կողմից «Գնումների մասին» օրենքի 15-րդ հոդվածի 6-րդ մասի 2-րդ կետի հիման վրա կազմակերպվող երկու փուլով մրցույթի ընթացակարգի՝ (…)»:  Այս առումով գտնում ենք, որ Նախագծի վերոնշյալ կարգավորումից պարզ չի դառնում, թե ի՞նչ ծառայություններ է նախատեսվում ձեռք բերել 2023 թվականին անցկացվելիք ծանրամարտի Եվրոպայի առաջնության կազմակերպման **նպատակով, ուստի անհրաժեշտ է նկատի ունենալ,** որ եթե տարբեր ժամանակաշրջաններում նախատեսվում է տարբեր ծառայությունների ձեռքբերում՝ անհրաժեշտ է ծառայությունների ձեռքբերման համար կազմակերպել առանձին գնման ընթացակարգեր, որից յուրաքանաչյուրի մանրամասն հիմնավորումից միայն հնարավոր կլինի գնահատել, դրանց համապատասխանությունը «Գնումների մասին» օրենքի 15-րդ հոդվածի 6-րդ մասի 2-րդ կետի պահանջներին, ուստի գտնում ենք, որ խնդրահարույց է Նախագծի 1-ին կետով նախատեսված իրավակարգավորումները և հնարավոր չէ տվյալ պարագայում գնահատել այդ իրավակարգավորումների իրավաչափության և նպատակահարմարության հարցը:  Միաժամանակ ցանկանում ենք նշել, որ թե՛ Նախագծից, և թե՛ նախագծին կից ներկայացված հիմնավորումից պարզ չի դառնում, թե ի՞նչ մրցույթի ընթացակարգի մասին է խոսքը և ի՞նչ նպատակ է հետապնդում և ինչո՞վ է պայմանավորված Նախագծով նախատեսվող գնման գործընթացի առանձնահատկությունների սահմանումը:  4. Միաժամանակ անհրաժեշտ է Նախագծի 1-ին կետում նշված «եվրոպահի» բառը փոխարինել «Եվրոպայի» բառով:  Հիմք ընդունելով վերոգրյալը՝ գտնում ենք, որ Նախագիծն ունի լրացուցիչ հիմնավորման և հստակեցման կարիք: | 1. Ընդունվել է: Նախագծի նախաբանը խմբագրվել է: 2. Ընդունվել է: Նախագծին կից ներկայացված հիմնավորումը խմբագրվել է: 3. Ընդունվել է: Նախագծին կից ներկայացված հիմնավորման մեջ նշվել են լրացուցիչ պարզաբանումներ 4. Ընդունվել է: Նախագծի նախաբանը խմբագրվել է: | |